આત્મહત્યા કરનાર PSIએ લખ્યું, 'મારી દીકરી પલને જજ બનાવજો'\n"મારું તેને આપેલું ઉચ્ચ શિક્ષણ જાણે નકામું ગયું હોય તેવું ક્યારેક લાગે છે.'' આ શબ્દો છે ગુજરાત પોલીસના આત્મહત્યા કરનાર સબ ઇન્સપેક્ટર દેવેન્દ્ર રાઠોડના પિતાના.

દેવેન્દ્ર સિંહ રાઠોડે થોડા સમય પહેલાં જ પોતાની જાતને ગોળી મારીને આત્મહત્યા કરી લીધી હતી. 

રાઠોડે 31 ડિસેમ્બરના દિવસે અમદાવાદના ચાંદલોડિયા વિસ્તારમાં પોતાના ઘરે પોતાની જાત ને ગોળી મારી લીધી હતી. 

ગાંધીનગરની કરાઈ પોલીસ એકૅડૅમીમાં સબ ઇન્સ્પેક્ટર દેવેન્દ્ર સિંહ રાઠોડનો પરિવાર ડીવાઈએસપી એન. પી. પટેલ સામે પગલાં લેવાની માંગ કરી રહ્યો છે.

રાઠોડે આત્મહત્યા કરતાની સાથે કથિત રૂપે એક સ્યુસાઇડ નોટ પણ છોડી હતી.

દેવેન્દ્રના પિતા સત્યેન્દ્ર સિંહ ઠાકુરનું કહેવું છે કે દેવેન્દ્રનો મૃતદેહ કબ્જામાં લીધા પછી પોલીસે તેમને લગતી એક પણ વસ્તુ અમને બતાવી નથી.

સત્યેન્દ્ર ઠાકુરે કહ્યું હતું કે જ્યારે પોલીસ અમારી પાસે ફરિયાદના સંદર્ભમાં અમારાં નિવેદન લેવા આવી ત્યારે મને મારા દીકરા દેવેન્દ્ર સિંહની જે સ્યૂસાઇડ નોટ બતાવી હતી તે કુલ ત્રણ પાનાંની હતી. આગળ પાછળ થઈને કુલ છ પાનાં હતાં. 

તમે આ વાંચ્યું કે નહીં?

તેમણે જણાવ્યું કે એ ચીઠ્ઠીમાં તેણે ગંભીર આક્ષેપો તો કર્યા જ છે સાથે-સાથે તેમાં કેટલીક લાગણીઓ પણ છે. જે મને યાદ છે. 

સત્યેન્દ્ર સિંહ કહે કે તેણે પોતાની સાડા ત્રણ વર્ષની દિકરી પલને જજ બનાવવાની વાત કરી હતી.  

અમદાવાદ ક્રાઇમ બ્રાન્ચના મદદનીશ કમિશનર સી. એન. રાજપૂતે કહ્યું હતું કે અમે આ ઘટનાની ફરિયાદ નોંધીને આગળની કાર્યવાહી શરૂ કરી છે. 

આત્મહત્યા પહેલાં પત્નીને શું કહ્યું હતું?

રાઠોડે 31 ડિસેમ્બરના દિવસે અમદાવાદના ચાંદલોડિયા વિસ્તારમાં પોતાના ઘરે પોતાની જાત ને ગોળી મારીને આત્મહત્યા કરી હતી. 

સોલા પોલીસ સ્ટેશનમાં આકસ્મિક મૃત્યુની ફરિયાદ નોંધાઈ હતી.

દેવેન્દ્રનાં પત્ની ડિમ્પલે ડીવાઈએસપી પટેલ પર સતત દબાણ તથા સતામણી જેવા ગંભીર આરોપ કર્યા હતા.

1 જાન્યુઆરીએ કરાઈ પોલીસ એકૅડૅમીના અધિકારીઓનાં નિવેદન પણ લેવામાં આવ્યાં હતાં. 

જોકે, 2 જાન્યુઆરીએ પરિવારે મૃતદેહ લેવાની ના પાડી એને એફઆઈઆર દાખલ કરવાની માંગ કરી તે બાદ ડીજીપીએ ક્રાઇમ બ્રાન્ચને તપાસ સોંપી હતી.

ક્રાઇમ બ્રાન્ચમાં ગુરુવારે એટલે કે 3 જાન્યુઆરીના ડેપ્યુટી સુપરિન્ટેન્ડેન્ટ ઑફ પોલીસ એન. પી. પટેલ પર સબ ઇન્સપેક્ટર દેવેન્દ્ર સિંહ રાઠોડની આત્મહત્યા કેસમાં ફરિયાદ નોંધાઈ હતી. 

રાઠોડના પિતા સત્યેંદ્ર સિંહ ઠાકુરે પટેલ વિરુદ્ધ કેસ નોંધાવ્યો...\n\ntl;dr:
''અમે આ લડતને છોડીશું નહીં. તેણે પોલીસમાં આવતાં પહેલાં બે વાર ખાનગી કંપનીઓમાં નોકરી કરી પણ તેને સંતોષ નહોતો કારણ કે ત્યારે તેમને શોષણનો સામનો કરવો પડ્યો હતો. હવે પોલીસની નોકરીમાં પણ એવું જ થયું."